कर्नाटक में RSS कार्यकर्ता ने कार्टून पोस्ट किया; मुस्लिम समुदायों के विरोध के बाद गिरफ्तार हुआ
Karnataka Rashtriya Swayamsevak Sangh Worker Controversial  कर्नाटक पुलिस ने रायचूर जिले में मुस्लिम महिलाओं के खिलाफ सोशल मीडिया पर आपत्तिजनक पोस्ट करने के मामले में RSS के एक कार्यकर्ता को गिरफ्तार किया है।
कर्नाटक पुलिस ने रायचूर जिले में RSS कार्यकर्ता को गिरफ्तार किया है। उस पर मुस्लिम महिलाओं के खिलाफ सोशल मीडिया पर आपत्तिजनक पोस्ट करने का आरोप है। पुलिस ने शुक्रवार को यह जानकारी दी। पुलिस ने बताया कि आरोपी कार्यकर्ता की पहचान राजू तुंबक के रूप में हुई है। उसने गुरुवार शाम को मुस्लिम महिलाओं को बच्चा बनाने की फैक्ट्री बताया था।
पोस्ट को लेकर मुस्लिम समुदाय के लोगों ने थाने का घेराव किया
पुलिस ने बताया कि उसने इसे लेकर वॉट्सऐप पर एक कार्टून शेयर किया था। पोस्ट वायरल होने के बाद गुरुवार शाम को ही मुस्लिम समुदाय के लोगों ने विरोध प्रदर्शन किया था। उन्होंने लिंगासुगुर थाने का घेराव कर आरोपी की गिरफ्तारी के लिए पुलिस को 24 घंटे का अल्टीमेटम भी दिया था।
आरोपी को न्यायिक हिरासत में भेजा गया
पुलिस ने बताया कि आरोपी को गुरुवार देर रात ही गिरफ्तार कर लिया गया है। उसे मजिस्ट्रेट के सामने पेश कर न्यायिक हिरासत में भी भेज दिया गया है। मीडिया रिपोर्ट्स के मुताबिक, घटना के बाद से लिंगासुगुर कस्बे में हालात तनावपूर्ण हैं। पुलिस ने किसी भी अनहोनी से बचने के लिए इलाके में सुरक्षा बढ़ा दी है। पूरे मामले की जांच की जा रही है।
यह खबर भी पढ़ सकते हैं...
महिला बच्चे पैदा करने की फैक्ट्री नहीं, हिमंत बिस्वा सरमा ने मुस्लिम महिलाओं से अपील की- दो ही बच्चे पैदा करें
हिंदुओं के खिलाफ ऑल यूनियन यूनाइटेड डेमोक्रेटिक फ्रंट (AIUDF) के अध्यक्ष मौलाना बदरुद्दीन अजमल की विवादित टिप्पणी पर असम के मुख्यमंत्री ने पलटवार किया है। हिमंत बिस्वा सरमा ने कहा- महिलाएं बच्चे पैदा करने की मशीन नहीं है। अजमल सिर्फ वोट बैंक के लिए एक वर्ग को खुश करने के लिए ऐसे बयान दे रहे हैं। पूरी खबर पढ़ें...